langs: gl es en gl gl gl gl gl gl gl gl gl gl en gl es gl es es es es es es es es gl gl gl gl gl gl en gl en gl gl en gl gl gl en gl gl gl gl gl gl gl en gl es es es es es es en gl gl es gl gl en es en gl gl gl gl gl gl gl gl gl gl gl gl gl gl gl gl gl gl en gl es es es es es es en gl gl gl gl gl gl gl en gl es es es es es es es en gl gl gl gl gl gl en gl gl gl gl gl gl gl gl en gl es gl gl gl gl gl gl en gl gl gl gl gl gl en gl es pt gl gl gl gl en gl gl gl gl gl gl en gl gl gl gl gl gl en gl gl gl gl gl gl gl gl gl gl gl en gl gl gl gl gl en gl gl gl en gl gl gl gl gl en gl es es es en gl gl gl gl gl gl en gl gl gl gl gl gl gl en en gl gl gl gl gl gl gl en gl gl gl gl en

text:
Venres, 8 de xuño de 2018
Alumnado de FP do IES A Sangriña realiza as súas prácticas académicas en Lisboa
O alumnado de Formación Profesional (FP) do IES A Sangriña está a participar no programa Erasmus+ coa realización das súas prácticas académicas en Lisboa.
Son 10 alumnos de FP que se encontran dende abril no país veciño, co obxectivo de adquirir novas ferramentas profesionais complementarias á súa formación académica, ao tempo que se familiarizan e integran no mercado laboral europeo.
Segundo explica a coordinadora do proxecto, Teresa Álvarez, a celeridade das transformacións socioeconómicas fai necesario “que o alumnado poña en práctica os coñecementos específicos das súas especialidades en contextos diferentes aos habituais”, adaptándose á realidade laboral internacional.
Os estudantes foron seleccionados seguindo criterios académicos e atendendo ao seu interese no proxecto e as súas competencias sociais e lingüísticas. Froito desta escolma, alumnas e alumnos do Ciclo Medio de  Xestión Administrativa (Abigail Likos, Paula Vidal, Iván Rodríguez e Neftalí González), do Ciclo Medio de Electromecánica  de Vehículos (Alejandro Rodríguez e Daniel de Olveira) e  do Ciclo Medio de Sistemas Microinformáticos e Redes (Pablo González e Manuel Á. Silva) permanecen dende o 3 de abril no país veciño.
A súa estadía prolongarase durante 80 días, nos que cursarán o módulo profesional de Formación en Centros de Traballo (FCT) en empresas da capital lusa. Amais deles, dous alumnos da FP Básica de Mantemento de Vehículos (Brian Rodríguez e Manuel Dorna) tiveron oportunidade de participar no proxecto cunha estadía que comezou o 23 de abril e prolongarase durante 60 días nun centro de traballo relacionado coa súa especialidade formativa. Así as cousas, o alumnado retornará á Guarda o vindeiro 22 de xuño, tras meses de inmersión laboral e cultural no país veciño.
O proxecto de mobilidade europea incluíu nesta ocasión a participación de dous docentes, que realizaron un período de observación (“job shadowing”) nunha empresa portuguesa o pasado mes de maio. Durante a súa estadía, dunha semana de duración, os mestres coñeceron o funcionamento e estrutura dun negocio luso e intercambiaron coñecementos sobre métodos pedagóxicos e laborais con responsables e traballadores.
Esta experiencia permitirá que “os estudantes que non participan no programa se beneficien dos coñecementos e a experiencia adquirida” tanto polos seus docentes como polos compañeiros participantes nesta inmersión no mercado laboral estranxeiro, explica Teresa Álvarez.
O instituto guardés participa no programada de mobilidade europeas Erasmus+ dende 2014. Ata o momento, téñense beneficiado preto de medio centenar de alumnos das tres familias profesionais impartidas no centro, coa realización da FCT en países como Italia, Reino Unido e Portugal.
Mércores, 6 de xuño de 2018
Diversos grupos de A Guarda y O Rosal actuarán de forma altruista a favor de Cruz Roja
El próximo 15 de junio, a las 20.30, en el Centro Cultural de A Guarda, los grupos Xamaraina Moderno, Tremelique, Marcando pasos, Do Lusco O Fusco, Coiro Vello, Os Merliños y Do- Majó se suman a la iniciativa solidaria destinada a recaudar fondos para Cruz Roja Baixo Miño.
Para poder asistir a este concierto será necesario la compra de un Boleto del Sorteo de Oro de Cruz Roja (5€), que dará pase a dos personas. Los niños entrarán gratis.
Con un Boleto se podrá dar la merienda durante una semana a un niño en riesgo de exclusión.
Con dos Boletos Cruz Roja podrá entregar un lote de ayuda para atender las necesidades higiénicas básicas de una familia en situación de vulnerabilidad.
Con cuatro boletos se podrá comprar 1 kit de material escolar a niños de familias afectadas por la crisis.
El sorteo tendrá lugar en Castellón, ante notario, el 19 de julio de 2018. Todos los premios tienen su contravalor en oro.
Un primer premio de 3 millones de euros
Un segundo premio de 1,5 millones de euros
Un tercer premio de 750.000 €
129 Premios de 2.500 €
129 Premios de 600 €
1170 Premios de 300 €
Martes, 5 de xuño de 2018
O CEIP As Solanas celebra o Día Mundial do Medio Ambiente
Como xa vén sendo habitual ao longo destes últimos anos, o CEIP As Solanas “Nicolás Gutiérrez Campo” celebra o Día Mundial do Medio Ambiente, baixo o título “ O mar agoniza”, abordando distintos aspectos da problemática mariña: especies invasoras, redes pantasma, urbanizacicións litorais, verquidos e plásticos.
O acto levarase a cabo na praia da Ribeira a partir das 12 horas, onde cada curso exporá a súa denuncia a través dunha estructura flotante que, a modo de mensaxe, farán navegar. Ao mesmo tempo cada curso explicará aos demais a problemática abordada. As estructuras construídas quedarán expostas durante toda a semana no Paseo Marítimo. Rematará o acto coa canción de Mago de Oz “La costa del silencio” e posiblemente co lanzamento de polvos Holi 100 por cento naturais e sen gluten.
Venres, 1 de xuño de 2018
Presentación da Axenda de Verán da Guarda
Como cada ano por estas datas o Concello da Guarda vén de editar a axenda na que se recollen tódolos eventos culturais e deportivos que entre tódolos colectivos da vila promoven para desenvolver unha variada oferta de tempo de lecer relacionadas co ocio e cultura. O vindeiro martes, 5 de xuño, ás 11.00horas, farase a presentación pública da mesma na Casa dos Alonso.
A Guarda ofrece visitas guiadas regulares e gratuítas ao Monte Santa Trega en xuño
O Padroado Municipal do Monte Santa Trega e a Concellería de Turismo do Concello da Guarda veñen de pechar o novo calendario de visitas guiadas regulares e gratuítas ao Monte Santa Trega para este mes de xuño, cunha oferta de tres diferentes percorridos.
Aquelas persoas que desexen realizar unha visita guiada completa polo monte e coñecer máis polo miúdo o seu valor arqueolóxico, relixioso e paisaxístico,  poderán participar nas saídas que partirán cada sábado ás 12:00 h e ás 18:00 h do castro.  Dende alí, os participantes percorreran primeiro o poboado, para máis tarde subir á cima do monte e visitar a ermida de Santa Trega e o MASAT. Esta visita terá unha duración aproximada de 90 minutos.
Ás 11:00 e ás 17:00 h dos sábados ofrecerase a oportunidade de realizar unas visitas guiadas centradas únicamente no castro, cunha explicación do xacemento arqueolóxico de 30 minutos de duración.
Completando a programación, este ano ofertaranse visitas guiadas especiais polo barrio de Mergelina, no que recentemente se comezaron os traballos de restauración e consolidación. Este percorrido terá lugar os xoves con saída ás 17:00 h dende a Casa Forestal. Os participantes poderán coñecer os traballos realizados polos arqueólogos e aproximarse ao estilo de vida dos poboadores do castro, grazas aos traballos de excavacións realizados hai dous anos.
As persoas interesadas en participar deberán presentarse á hora de saída no punto de encontro indicado. Malia que as visitas son gratuítas, compre ter en conta que o taxa de acceso ao Monte Santa Trega é de 1€ para as persoas adultas e de 0,50€ para os menores de 14 anos. Os grupos formados por máis de 10 persoas deberán reservar a súa visita previamente chamando ao Museo Arqueolóxico do Monte Santa Trega (986 610 504).
Próximamente anunciarase o novo calendario de visitas guiadas gratuítas para os meses de xullo e agosto de 2018, con horarios ampliados.
Venres, 1 de xuño de 2018
Cruz Roja ofrece un curso de técnicas de animación y tiempo de OCIO
Cruz Roja Baixo Miño, con sede en A Guarda, organiza del 25 al 28 de junio, de 09.00 a 14.00 horas,  un curso de “Técnicas de animación y tiempo de ocio” con una duración de de 20 horas teórico-prácticas a desarrollar en los talleres de verano de las aulas de Cruz Roja.
A través de esta formación Cruz Roja tiene como objetivo formar a un grupo de jóvenes interesados en colaborar en las actividades del programa, principalmente para desarrollar talleres de ocio con niños en el municipio.
La acción formativa tiene, como contenidos, el ocio y tiempo de dinámicas de grupo; expresión plástica, animación deportiva, expresión musical; Bibliografía de especial interés y Programación de las actividades.
En este curso puede participar de forma gratuita cualquier persona de la comarca, poudiendo inscribirse personalmente en la sede de Cruz Roja en A Guarda o llamando al teléfono 606 34 84 71.
Mércores, 30 de maio de 2018
Preto de 300 cativos gozan de “Os Pitufos” nas sesións de cinema escolar
292 alumnos de 3º a 6º de primaria da Sangriña, San Xerome Emiliani, M.R. Sinde, HH Carmelitas e PP Somascos acudiron ao Centro Cultural para gozar da película “Os Pitufos”
Esta actividade, organizada polo Concello da Guarda, pretende aproximar a cultura aos máis cativos dentro da programación escolar, cunha oferta de cinema accesible e adaptada á súa idade.
A iniciativa, que xurdiu a proposta dos centros educativos, realizouse na Guarda dende o curso 2016-2017. “Os Pitufos” pon fin á programación de cinema do actual curso escolar, que comezou no segundo trimestre coa proxección do filme de animación “Up” para o alumnado de educación infantil e 1º e 2º curso de primaria.
XXXII Certame de Poesía "Feliciano Rolán" convocado pola Agrupàción Cultural Guardesa
1.- Poderán presentarse poetas de calquera nacionalidade, sempre que os traballos que concursen veñan escritos en galego ou castelán.
2.- Os traballos serán orixinais e inéditos e comprenderán poemas non premiados noutros concursos. O tema e a forma serán libres.
3.- Cada concursante remitirá un máximo de dous poemas que non deberán ter menos de 30 versos nin excederán dos 100 en cada poema.
4.- Os traballos presentaranse mecanografados a dous espazos e por unha soa cara, en folio e por quintuplicado. En plica pechada faranse constar os datos do autor así como o enderezo e número de teléfono. Os orixinais se remitirán ao enderezo: Rúa de Galicia, 41, 2º, 36780 A Guarda (Pontevedra)
5.- Xulgará o presente premio un xurado constituído por membros da Agrupación Cultural Guardesa e persoas relacionadas co mundo das letras. A súa composición darase a coñecer ao emitirse o fallo.
6.- O fallo do xurado darase a coñecer a través dos distintos medios de comunicación, e comunicaráselle directamente aos gañadores.
7.- O Premio "Feliciano Rolán" de Poesía estará dotado con:
Primeiro premio: 360 Euros e Placa
Segundo premio: 120 Euros e Placa
Terceiro premio: 60 Euros e Placa
A Agrupación Cultural Guardesa concederá un accésit si o considera oportuno segundo o acordado na Asemblea do 16 de abril de 2009.
8.- O prazo de admisión dos traballos pecharase o día 25 de xuño de 2018.
9.- Os Premios serán entregados nun Acto Cultural Poético que se celebrará no Centro Cultural da Guarda o día 14 de xullo de 2018 ás 20:30 horas. Non poden ser declarados desertos.
10.- Non se manterá correspondencia sobre o concurso, e os traballos non premiados e plicas serán destruídos rematado o fallo do xurado.
11.- Os traballos premiados quedarán en poder da Agrupación Cultural Guardesa, que poderá publicalos cando o considere conveniente sempre mencionando ao autor.
12.- A participación neste concurso implica a aceptación das presentes bases, así como tamén a decisión do xurado para algún caso non previsto nas mesmas.
A Agrupación Cultural Guardesa agradece a presenza das persoas premiadas ou un representante no acto de entrega.
Este Premio está Patrocinado polo excmo concello de A Guarda e conta coa colaboración da Deputación de Pontevedra.
Venres, 25 de maio de 2018
Cruz Roja en Baixo Miño pone en marcha nuevas actividades para mayores de 65 años
La Asamblea Comarcal de Cruz Roja en Baixo Miño propone nuevas actividades de carácter lúdico y saludable, destinadas a personas mayores de 65 años, que se realizarán durante junio en la comarca. Estas sesiones son el complemento de las actividades ya desarrolladas para los mayores durante todo el año.
Las acciones previstas son la Visita Guiada Museo do Mar, el  día1; la Visita Guiada O Arrabal, Oia, el día 6, los Roteiros Saúdables, en junio y julio; las Charlas sobre productos de apoyo en diferentes puntos de la comarca, y las Sesiones informativas sobre educación vial
La inscripción es gratuita y podrá realizarse en la sede de Cruz Roja Baixo Miño, en A Guarda.
Estas actividades pertenecen a los programas de Atención a personas con funciones cognitivas deterioradas y Promoción del envejecimiento saludable: salud constante, financiados por la Xunta de Galicia, con el objetivo principal de que las personas mayores establezcan nuevos espacios de relación al mismo tiempo que se fomentan actividades de ocio saludable.
Podrá obtenerse más información o inscribirse las personas interesadas pueden dirigirse a  la oficina de Cruz Roja en A Guarda o enviar un email a laguardia@cruzroja.es o llamando por teléfono al 606 348 471.
Xoves, 24 de maio de 2018
O BNG presenta unha moción na Guarda para o mantemento dunhas pensións dignas
O Bloque Nacionalista Galego presentou unha moción no Concello da Guarda solicitando o mantemento dunhas pensións dignas para os galegos e as galegas.
Para o BNG as dúbidas que se están a xerar arredor da viabilidade do sistema público de pensións son interesadas para favorecer precisamente os plans privados e seguir no camiño de recorte das pensións públicas.
As reformas laborais promovidas, durante os anos 2010, 2011 e 2012, por gobernos do PSOE e PP, respectivamente, o atraso da idade de xubilación aos 67 anos, a ampliación a 25 o número de anos para calcular a base reguladora, o atraso da idade de acceso á xubilación anticipada, son medidas orientadas a dificultar o acceso e reducir a contía das prestacións do sistema público de protección social, ao tempo que se fomenta a súa privatización.
“Estas medidas son especialmente mesquiñas en Galiza, xa que temos as pensións máis baixas do Estado español, e unha maior porcentaxe de pensionistas en relación á súa poboación. As pensións son o único ingreso que entra en moitos fogares ou son unha parte fundamental. Ademais súmase a outras medidas tamén tremendamente inxustas , como son o copago polos medicamentos, polas residencias, a suba do ive, da auga, da luz, dos carburantes”,comentou Anxo Baz, portavoz municipal do BNG.
OBNG solicita na moción a derrogación das reformas laborais que tanto dano teñen feito ao pobo, así como a aprobación dunha nova lexislación laboral e social que restitúa os dereitos perdidos, o recoñecemento do dereito á xubilación ordinaria aos 65 anos, así como a actualización anual das pensións ao IPC, entre outras medidas.
Martes, 22 de maio de 2018
Ingresa en prisión un vecino de A Guarda detenido por tráfico de drogas
La Guardia Civil detuvo a R.C., vecino de A Guarda, como presunto autor de un delito contra la salud pública por tráfico de drogas. Se le acusa de ser el responsable de un importante punto de venta y distribución de drogas en A Guarda. En el momento de su detención estaba en posesión de cocaína y heroína en cantidades sensiblemente superiores a las admitidas para consumo propio.
Este vecino ya había sido detenido por la Guardia Civil el pasado septiembre al ser sorprendido vendiendo heroína a un consumidor habitual en la calle. A raíz de su puesta en libertad se reanudaron las pesquisas policiales para comprobar si había cesado en su actividad ilícita y pronto se pudo constatar que se mantenía el menudeo de droga en torno a su domicilio.
Los dispositivos de vigilancia y control realizados por los efectivos del Puesto de A Aguarda con el apoyo el Equipo de Investigación de Tui, detectaron el aumento de consumidores, tanto en las calles próximas a su domicilio, como en otro punto de venta alternativo que tenía en otra zona de la misma localidad, dando lugar a que se realizasen numerosas actas por tenencia y consumo de estupefacientes en la vía pública.
Los dispositivos de vigilancia y control sobre la presunta actividad ilícita de esta persona concluyen con su detención el pasado viernes, día 18, cuando es interceptado en la vía pública y se le incautan algo más de 10 gramos de heroína y varias dosis de cocaína.
Una vez detenido, como supuesto autor de un delito contra la salud pública, hizo entrega de 20 papelinas más de cocaína, otras 3 de heroína, un bote con sustancia de corte y dos básculas de precisión.
El detenido, junto con los estupefacientes y demás efectos intervenidos, fue puesto a disposición del Juzgado de Instrucción de guardia en Tui, que decretó su ingreso preventivo en prisión.
Sábado, 19 de maio de 2018
Andaina pola Ruta Máxica de Oia organizada polo concello da Guarda terá lugar o sábado 26 de maio
O concello da Guarda e Caminha organizan unha andaina pola Ruta Máxica de Oia, que fora programada con anterioridade, pero debido ás malas previsións meteorolóxicas do mes de marzo tivo que ser aprazada.
Finalmente esta andaina terá lugar o sábado, 26 de maio, polo que os interesados deben confirmar a súa asistencia na Oficina de Turismo do Concello da Guarda ou no teléfono 986 61 45 46 ou no mail turismo@aguarda.es
Esta ruta estará guiada pola Asociación Costa de Castros. A Ruta Máxica de Oia percorre uns 18km da Serra da Groba pasando polas parroquias costeiras deste concello.
A ruta sinalizada comezará no miradoiro da Pedreira onde se atopan os petróglifos, e continuará por outros gravados rupestres ata chegar ao río Broi e ao espazo natural das Sobreiras do Faro, o bosque mediterráneo máis occidental. Ascenderase ata o Castro do Cano do Mouros e as Pozas de Mougás onde se realizará o xantar. Nesta última parte do percorrido descenderase ata o Castro de Cabeciña, e finalizará a ruta na estrada PO-552 no Camping O Muíño.
Xoves, 17 de maio de 2018
A Guarda exalta a cultura de Galicia na fin de semana das Letras Galegas
O Día das Letras Galegas comezará na Guarda co tradicional festival folclórico organizado pola  Agrupación Cultural Guardesa, ás 17:00h, e a posterior entrega dos diplomas aos gañadores dos concursos de redacción e debuxo.
Mañá, venres, a programación continuará coa celebración da primeira fin de semana da ruta gastronómica “Tapearte”, na que se ofertarán tapas a un prezo único de 2 euros. As elaboracións poderán degustarse os venres, sábados e domingos, ata o 3 de xuño, en 19 bares e restaurantes guardeses.
O  19 de maio, no Centro Cultural, celebrarase a pasarela do traxe tradicional galego, organizado polo Concello da Guarda e a Asociación para a Recuperación do Traxe Galego, co desfile dunha vintena de homes e mulleres da vila nunha mostra das vestimentas tradicionais tanto galegas como especificamente guardesas. A pasarela acompañarase cunha explicación da composición e a historia de cada unha das pezas, aportadas pola Asociación Etnográfica Sete Espadelas.
De seguido, inaugurarase na sala de exposicións do Centro Cultural a X Exposición do Traxe Galego, organizada pola Asociación para a Recuperación do Traxe Galego da Guarda, que poderá visitarse ata o 26 de maio, de 10:00 a 13:00 horas e de 18:00 a 21:00 horas, de luns a sábado. Os domingos, a exposición estará aberta ao público entre as 18:00 e as 21:00 horas. A música tamén terá cabida durante esta xornada, na que os grupos de folk Sete Tarabelos e Boa Vila actuarán polas rúas do municipio, amenizando a xornada.
O mesmo sábado, aquelas persoas interesadas en coñecer máis polo miúdo o Monte Santa Trega e a súa riqueza patrimonial, poderán facelo coas visitas guiadas gratuítas en tres percorridos: unha visita ao monte, incluíndo visita ao castro e ao MASAT, ás 17:00 horas; un percorrido específico polo castro, ás 11:00 e ás 16:00 horas; e unha visita especial ao barrio Mergelina, co acompañamento do arqueólogo Rafael Rodríguez.
A fin de semana concluirá na Guarda coa celebración da XI Feira do Libro, na que participarán cinco librarías da Guarda e a comarca con descontos do 20 por cento. O festexo literario terá lugar na Praza do Reló, entre as 11:00 e as 20:00 horas do domingo, cunha ampla programación de actividades lúdicas e actuacións musicais para todos os públicos.
Mércores, 16 de maio de 2018
“Comercio innova” arrinca esta semana con 8 establecementos participantes
A campaña de dinamización comercial “Comercio innova”, impulsada polo Concello da Guarda, comeza esta semana a traballar con establecementos comerciais da vila co obxectivo de axudalos a optimizar a súa xestión e facelos máis competitivos.
“Comercio innova” defínese como un programa de acompañamento para a innovación dirixido ao pequeno comercio local. A través deste proxecto, os comercios adheridos poderán participar nun plan de acción individualizado no que contarán co asesoramento dunha experta, que avaliará e deseñará un plan de acción á medida da situación e realidade de cada negocio.
Un total de 8 establecementos comerciais -dedicados á venda de produtos téxtiles, informáticos ou farmacéuticos, entre outros- participan nesta primeira edición do proxecto, que comeza estes días a desenvolver a primeira das súas tres fases principais. Neste punto, os negocios participantes no programa recibirán a visita dun “cliente misterioso” que valorará aspectos como a imaxe da tenda, a benvida ao cliente ou a calidade do servizo.
A raíz desta primeira toma en contacto e durante a vindeira semana, a consultora Mariem Filgueira realizará un encontro con cada un dos comerciantes, na que analizarán de forma conxunta aspectos como o control de gastos, o impacto da imaxe de marca e a adecuación dos produtos ou servizos ofrecidos ás necesidades do entorno. Este análise servirá de base para o establecemento dun plan de acción, do que se fará seguimento intensivo durante un mes.
A finais de xuño, os responsables dos comercios participantes e a consultora valorarán o impacto das medidas de mellora e optimización adoptadas. Nesta derradeira fase de avaliación, poderán achegarse novas fórmulas para acadar os resultados desexados, de xeito que os participantes podan seguir mellorando o seu negocio tras a finalización do programa.
Esta primeira edición de “Comercio innova” rematará o 27 de xuño coa celebración dunha mesa redonda na que todos os establecementos participantes poderán compartir a súa experiencia e valorar os seus resultados. A campaña contará co financiamento da Deputación de Pontevedra ao abeiro do Plan Concellos 2018.
O BNG presenta unha moción na defensa do galego
O Bloque Nacionalista Galego presentou unha moción no rexistro do Concello da Guarda na defensa da lingua galega, solicitando o apoio ás mobilizacións en defensa da lingua convocadas para o 17 de maio, co motivo da celebración do Día das Letras Galegas, pola plataforma cidadá Queremos Galego.
Na moción, tamén se insta á Xunta a que derrogue o Decreto 79/2010 para o plurilingüismo no ensino non universitario e o cumprimento do Plan Xeral de Normalización da Lingua Galega e restituír o orzamento recortado pola Xunta do PP e incrementando as partidas dirixidas á defensa e promoción da nosa lingua.
“Resulta incomprensíbel que ante a xa demostrada perda alarmante de falantes en galego, a Xunta de Galicia siga a mirar para outro lado, esquecendo as súas obrigas como institución pública encargada da promoción e posta en valor do noso idioma”, comentou Ángel Baz, portavoz muncipal do BNG, formación que sinala que as políticas promovidas polo Partido Popular lonxe de contribuír ao uso da lingua galega, procuraron todo o contrario, tendo o Decreto do plurilingüismo o ariete co que derrubar calquera avance.
O BNG lembra que este decreto prohibe dar certas materias no idioma propio do país, “algo inaudito en ningún país do mundo”, comentou Xan Lois Lomba, concelleiro do BNG, “isto impide que o noso alumnado teña a posibilidade de adquirir coñecementos en galego, e polo tanto, incumprir co mandato de garantir que teñan a mesma competencia nas dúas linguas oficiais”.
Dende o BNG tamén queren advertir a falta de compromiso do goberno municipal coa promoción e defensa do galego: “a falta dun servizo de normalización lingüística no concello, tal e como esiximos nos orzamentos, e a pouca iniciativa municipal están facendo un fraco favor á presenza do noso idioma na rúa”, comentou Anxo Baz.
Martes, 15 de maio de 2018
A asociación Piueiro visita a Cámara de Póvoa de Varzim
Unha delegación de Piueiro, desplazouse a Póvoa de Varzim e a Esposende, para seguir  incrementando os lazos de amizade entre A Guarda e as devanditas localidades portuguesas.
Na xuntanza, levada a cabo na Cámara Municipal de Póvoa, foron recibidos polo vicepresidente, Diamantino, así como polos drectores do Museo e da Biblioteca Municipal desa cidade.
Os motivos foron varios, pero, fundamentalmente, agradecer o apoio prestado á candidatura para que A Guarda sexa designada sede do XIV Encontro de Embarcacións Tradicionais de Galicia para o ano 2019, que se celebrará do 11 ao 14 de xullo.
Así mesmo, acordáronse varias actuacións conxuntas: por unha banda, o vindeiro 02 de xuño, recibirase na Guarda, a un grupo de baile, que actuará ás 18 horas no Auditorio de San Bieito, o mesmo tempo que se desenvolverá unha degustación de doces típicos da Póvoa, para patrocinar e dar a coñecer as Festas de San Pedro, que se celebran naquela localidade, a que están invitadas as autoridades guardesas, e nas que se inaugurará o día 26 de xuño, unha exposición sobre Marcas De Pescadores, na que participará Piueiro.
Asimesmo, esa Exposición trasladarase A Guarda o 22 de setembro, víspera do día de Santa Trega, a cuxos actos, serán invitadas as autoridades de Póvoa, dentro dun programa máis amplo que se está organizando para darlle maior contido e realce a este intercambio.
Sábado, 12 de maio de 2018
A Agrupación Cultural Guardesa homenaxeará a Beti Rey co gallo do Día das Letras Galegas
A Asemblea da Agrupación Cultural Guardesa elexiu á locutora de radio, Bety Rey, que recibirá a homnenaxe que cada ano dedica este colectivo a unha persona vinculada co mundo cultural da conrtorna da Guarda.
Beti Rey conta cunha ampla experiencia profesional no eido da comunicación na radio, televisión, prensa escrita e dixital e redes sociais. Dende 1993 é locutora na Radio Municipal de Tui. Participou na Televisión de Tui ao fronte do programa “Trisquel” e colaborou coa Televisión da Guarda na realización dalgún programa especial co gallo da celebración das Festas do Monte. Ao longo dos últimos vinte anos, vén colaborando en varios medios de prensa escrita e dixital. Nos últimos anos ten realizado a presentación de innumerables eventos tanto no Baixo Miño e Vigo como noutros puntos de Galicia. Dende hai máis de dez anos, forma parte do Gabinete de Comunicación do Concello de Tui e colaborou co Festival Internacional de Documentais Play-Doc. Foi responsable de prensa da Candidatura a Patrimonio da Humanidade da UNESCO do Patrimonio Inmaterial Galego Portugués promovida pola Asociación Ponte nas Ondas.
O acto da homenaxe será o venres 1 de xuño, ás 21 horas, no Centro Cultural da Guarda. Falará sobre Beti Rey, José Font Moldes, director de Radio Tui.
Como vén sendo tradicional, a A.C.G. entregará un libriño homenaxe aos asistentes ó acto, que contará coa actuación do Grupo de Pandeiretas da A.C.G., Cantaruxas e Merliños; dirixidos por Berta Castro; o Grupo Antorcha, dirixido por María José Baz, e actuación especial do Grupo de Cámara da Agrupación Musical da Guarda, dirixido por Víctor Alonso Treinta e José Antonio Soutelo Muñoz.
A Guarda celebrará a súa XI Feira do Libro o domingo 20 de maio
A undécima edición da Feira do Libro da Guarda celebrarase mañá, domingo, na Praza do Reló, desde as 11:00 ata as 20:00 horas, coa participación de librarías guardesas e da comarca, que ofrecerán descontos do 20 por cento sobre o prezo orixinal dos libros.
A xornada completarase cunha variada programación cultural e de ocio para todos os públicos. Os cativos poderán participar nos obradoiros infantís que se celebrarán na praza entre as 11:30 e as 13:30 horas. Os participantes no curso de monitor de tempo libre organizado polo Concello da Guarda serán os encargados de amenizar a mañá aos máis pequenos, con xogos e diferentes actividades lúdicas.
Chegadas ás 12:30 horas, as persoas adultas poderán sumarse á festa na sesión vermú a cargo do grupo de hot jazz Low “Bay Hot Band”. Pola tarde, entre as 16:30 e as 18:30 h, as familias poderán compartir un espazo de diversión con Brazolinda, que traerá ata A Guarda os seus orixinais xogos de mesa en galego, aptos para crianzas dende 1 ano.
O grupo de música infantil e familiar Mamá Cabra será o encargado de pechar a xornada de exaltación da cultura, cunha actuación que dará comezo ás 18: 30 horas. Ao remate do concerto, os membros do grupo asinarán discos a todos aqueles que se acheguen cos seus exemplares. Tras a actuación de Mamá Cabra, todas as persoas presentes poderán participar nun sorteo con lotes de libros, camisetas, obras de María Victoria Moreno e outros agasallos de Mamá Cabra e David Regueiro, de Low Bay Hot Band.
As librarías participantes nesta nova edición da Feira do Libro guardesa serán Atlántica, Ler e Cervantes (A Guarda), Ideas (O Rosal) e Libraida (Gondomar). En caso de choiva, as actividades trasladaranse á Casa dos Alonso.
Venres, 11 de maio de 2018
O alumnado do IES A Sangriña impulsa o galego con rap, skate e graffiti
O alumnado do Instituto de Educación Secundaria A Sangriña participou na primeira edición das actividades de arte urbana “A cultura na rúa”, organizada polo Equipo de Normalización Lingüística do instituto e o Concello da Guarda.
As actividades desenvolvéronse durante toda a mañá de onte con distintos cursos nos que os rapaces puideron experimentar e a aprender variadas formas de expresión artística urbana na contorna do Centro Cultural. Así, uns 100 mozos guardeses cambiaron o seu habitual material didáctico por monopatíns e aerosois, aínda que si tomaron apuntes no curso de rap dirixido por García MC, membro do popular grupo galego Dios ke te crew. O rapeiro introduciu aos participantes -preto de 40 alumnos e alumnas de 3º da ESO- na cultura hip hop, amosando as distintas ramas que compoñen este movemento artístico e cultural.
Pola súa parte, o alumnado de 2º da ESO participou nun curso de monopatinaxe no que contaron coa axuda de Hugo, Muriel e Javi, tamén alumnos do instituto e hábiles skaters guardeses. En pouco menos de dúas horas, os participantes noveis adquiriron os coñecementos básicos para facer uso do monopatín, namentres aqueles máis destros puideron experimentar nunha rampla ou perfeccionar as súas acrobacias.
Dende primeira hora da mañá, un grupo de rapazas fixeron uso dos aerosois para embelecer os muros das escaleiras que dan acceso ao aparcadoiro da Alameda, axudados polo graffiteiro Pow. Catro horas bastaron ás noveis artistas para decorar as paredes con imaxes de mulleres e mensaxes feministas como “Non é non”.
Cultura, galego e xuventude
“A cultura na rúa” forma parte das actividades de normalización e dinamización lingüística promovidas polo Equipo de Normalización Lingüística do IES A Sangriña e a Concellería de Cultura e Xuventude do Concello da Guarda. O seu obxecto é fomentar o emprego do galego entre a xuventude e ampliar os seus ámbitos de uso.
Con este mesmo fin, ámbalas dúas institucións están a colaborar na campaña “O galego, produto estrela”, coa que o alumnado pretende normalizar o uso da lingua nos carteis e outros elementos informativos e publicitarios dos establecementos comerciais e hostaleiros da vila.
Amais destas, o instituto público guardés e o Concello da Guarda colaboraron en diferentes iniciativas culturais durante o actual curso académico, coma tal a obra teatral “O nome de todos os nomes”. Esta foi unha actividade organizada polo Concello da Guarda, o departamento de Portugués do IES A Sangriña e o Instituto de Cooperãçao e da Lingua Camões, co gaio da conmemoración da Revolución dos Caraveis (25 de abril de 1974).
Noutra orde de cousas, a Concellería de Educación impulsou durante este curso un obradoiro de prevención do acoso escolar ao que acudiu o alumnado de 1º da ESO do centro de ensino público guardés. Un psicólogo guiou esta sesión participativa celebrada o pasado 6 de abril, na que os rapaces tomaron conciencia sobre a problemática, traballando a empatía e identificando as características do acoso. Esta actividade levouse a cabo en colaboración co departamento de Xuventude e Educación Familiar do IES A Sangriña.
Xoves, 10 de maio de 2018
O Concello felicita ás futbolistas da Unión Guardesa, campioas da Liga F-7
O alcalde da Guarda, Antonio Lomba, e o concelleiro de Deportes, Javier Crespo, recibiron ás futbolistas do CDU Unión Guardesa, que veñen de acadar o título de campioas da Liga Feminina 2017/2018 de Fútbol 7.
Os representantes municipais recoñeceron a valía das deportistas dirixidas por Ana González Reyes, que retomaron a actividade do club esta tempada logo de 3 anos sen equipo, permanecendo invictas a falta dun último partido. Nesta liña, o rexedor local salientou o rápido e meritorio éxito das novas xogadoras, con idades comprendidas entre os 14 e os 30 anos, e desexou a continuidade dun proxecto «que dá impulso ao deporte feminino na Guarda e moitas alegrías».
As xogadoras Marcela Vicente Portela, Ángeles Pérez Lomba, Andrea Estévez Alonso, Carla Barros Blanco, María Guisantes Alonso, Alba Gonzalez Quintía, Lidia Lorenzo Martínez, Carla, Lorenzo Martínez, Noa Alonso-Macías Iglesias, Lucía Ameal Pereira, Sara Álvarez Álvarez, Loreto Alonso Fernández, Cristina Juan Cunha e Carla Vizoso Morales e a adestradora recibiron dos representantes locais unha medalla conmemorativa.
“Contos contados” retorna o sábado cunha nova sesión dedicada á diversidade
A Biblioteca Pública Municipal da Guarda retomará o vindeiro sábado 12 de maio a actividade “Contos contados” cunha sesión de animación á lectura infantil centrada na obra “Monstruo rosa”. os cativos que acudan ao espazo de lectura municipal poderán participar nunha sesión dinámica na que se traballará o entendemento e respecto á diversidade. Así, os pequenos e as súas familias mergullaranse nunha actividade participativa a través do conto da autora e ilustradora Olga de Dios, no que se combinan as letras cos pictogramas, os debuxos e a música.
A bibliotecaria Carla Muñoz e a psicóloga infantil Loreto Pertíñez, do espazo de lectura nigranés “Donde viven los cuentos”, serán as encargadas de dirixir a sesión, que comezará ás 11:30 horas.
Mércores, 9 de maio de 2018
O 6 de xuño abre o derradeiro prazo de petición de citas na Guarda para a renovación do DNI
As persoas que precisen renovar o seu Documento Nacional de Identidade (DNI) entre setembro e decembro deste ano, poderán solicitar a súa cita a partir do vindeiro 6 de xuño.
De acordo co calendario da unidade móbil do Corpo Nacional de Policía de Vigo, as renovacións poderán realizarse na Casa dos Alonso os días 11 de setembro de 2018 (con recollida do documento o día 14 do mesmo mes),  9 de outubro (con recollida o día 16) e 13 de novembro (con recollida o día 16).
O horario de atención ao público para a petición de citas será de 9:00 a 14:00 horas. O día 6 de xuño as solicitudes só poderán realizarse de xeito presencial. Para máis información, as persoas interesadas poden dirixirse á Secretaría do Concello chamando ao teléfono 986 610 000, extensión 4.
Luns, 7 de maio de 2018
Los productos de Orpagu en el Salón de Gourmets de Madrid
La Organización de Palangreros Guardeses (Orpagu) inaugura en el Salón de Gourmets el programa de catas y degustaciones de los productos del mar de Galicia con la presentación de su línea "Delicias de anzuelo". El acto tendrá lugar hoy, lunes, a las 12:00 horas en el stand que la Xunta de Galicia tiene en la feria madrileña, una de las más importantes en el territorio nacional.
"Delicias de anzuelo" es la nueva línea que saca al mercado Orpagu y está compuesta por dos conservas: Lomos de Atún y Ventresca de Atún. Ambos productos se elaboran de forma totalmente artesanal en Galicia sin añadir ningún tipo de aditivo ni conservante, únicamente aceite de oliva y sal.
Sábado, 5 de maio de 2018
A Guarda escenario para a primeira das citas da campaña “Degusta Europa”
Unha ateigada praza de abastos da Guarda acolleu  a primeira das citas da campaña “Degusta Europa” da Deputación de Pontevedra na que estiveron presentes o deputado de Turismo, Santos Héctor, e o alcalde da Guarda, Antonio Lomba. Ambos coincidiron en subliñar a calidade das preparacións efectuadas polos alumnos do centro de Formación Profesional Manuel Antonio, encargados da elaboración e do servizo das diferentes tapas.
Nas preparacións efectuadas na propia praza utilizáronse bacallau, tenreira e riles comprados nos propios postos. Ademais, entre as distintas preparacións culinarias, o alumnado do Manuel Antonio elaborou dous cócteles  de lima con fresas e uva e outro de laranxa con cava. O menú foi unha homenaxe a varios países de Europa con preparacións como o francés “ratatouille” (guiso de hortalizas); o británico  “steak and kidney pie” (pastel de vacún e riles); o holandés “ewertonsoep” (guiso de chícharos e cárnicos sobre vaso de chopo e espetada); o danés “fiskefrikadeller” (albóndegas de bacallau); o noruegués “tosta de salmón”; o inglés “biscoito borracho con crema”; e o francés “enreixados de mazá e cabelo de anxo”.
Santos Héctor destacou que a campaña “Degusta Europa” quere render unha homenaxe ao “Día de Europa” que celebramos o nove de  maio, “xuntando algo tan noso como son os produtos naturais coa mellor gastronomía dos nosos países veciños”. “As preparacións degustadas na Guarda contan cun traballo moi importante do alumnado dun dos centros de referencia da nosa provincia en materia de hostalaría”. A Deputación de Pontevedra, segundo manifestou o deputado de Turismo, quere con esta iniciativa poñer en valor os mercados e prazas de abastos das nosas vilas “apostar polos produtos de temporada e ao mesmo tempo que os veciños coñezan o talento que escoden os alumnos dos dous centros de referencia da nosa provincia. Na A Guarda acompáñanos o alumnado do Centro Manuel Antonio de Vigo, uns verdadeiros expertos e expertas entre os fogóns”.
O alcalde da Guarda, Antonio Lomba,  mostrouse unha vez máis moi satisfeito de que a campaña “Degusta Europa” escollese esta localidade para celebrar unha nova edición e agradeceu a todos os alumnos do Manuel Antonio o seu traballo, non só nos fogóns preparando as “delicatessen” senón tamén na preparación das mesas e no servizo para atender aos centos de veciños que se acercaron á praza para degustar as preparacións de salgados e doces. De feito as preto de duascentas mini hamburguesas de tenreira agotáronse aos poucos minutos. Antonio Lomba subliñou que a praza da Guarda ofrece unha calidade nos seus produtos que se poido demostrar mediante as preparacións que ofreceu o alumnado do Manuel Antonio “que nos ofertan  uns pratos que teñen unha visión moi agradable e estou seguro que o seu sabor vai ser espléndido”.
“Fillos do sol” chega á Guarda coa versión dos últimos anos de Eduardo Pondal
O Centro Cultural da Guarda acollerá a obra teatral “Fillos do sol” o vindeiro sábado 12 de maio ás 20 h.  A peza, coproducida pola compañía teatral Contraproducións e o Festival Internacional Outono de Teatro (FIOT) de Carballo, ofrece una versión dos últimos anos da vida do poeta Eduardo Pondal, cando nunha pensión da Coruña trata de rematar a súa obra épica Os Eoas.
En escena, o xa octoxenario bardo galego afrontará o seu último traballo  comesto pola neurose, os medos e as insatisfaccións creativas e acompañado por un personaxe nacido da súa propia imaxinación: un mozo Eduardo nos seus inicios como poeta.
O elenco de actores está formado por César Cambeiro, no papel de Pondal vello; Adrián Ríos, como Pondal novo, e Alba Bermúdez no papel de Rosa, a serventa da pensión. Todos eles manteñen unha relación divertida e emotiva ó mesmo tempo, na que se abordan temáticas como os perigos do perfeccionismo, os usos da lingua, a emigración e mesmo a emancipación feminina.
Escrita e dirixida por Cándido Pazó, a obra concíbese como unha homenaxe ao controvertido escritor no centésimo aniversario da súa morte. Pondal foi, xunto con Rosalía de Castro e Manuel Curros Enríquez, “un dos tres pés poéticos do Rexurdimento Galego”, destacan dende a produtora.
As entradas para acceder ao espectáculo poderán recollerse de balde dende o mañá, 5 de maio, no Centro Cultural no seu horario de habitual de apertura (de 10 a 13 h de luns a venres e de 10 a 13 h os sábados).
*Vídeo promocional da obra “Fillos do sol”:
Venres, 4 de maio de 2018
O Concello presenta un novo programa individualizado de innovación para o comercio
A Casa dos Alonso acolleu a presentación da campaña de dinamización comercial “Comercio Innova”, organizada polo Concello da Guarda.  Trátase dun programa individualizado de innovación dirixido ao pequeno comercio local co que se busca favorecer a renovación e optimización da xestión deste tipo de negocios, favorecendo a súa adaptación ás novas tecnoloxías e aos novos hábitos de consumo.
Segundo explicou o rexedor local, Antonio Lomba, esta iniciativa pretende proporcionar asesoramento personalizado a cada un dos comercios participantes, focalizándose na mellora das ferramentas de promoción dos produtos, a atención á clientela, a distribución dos espazos e o control de gastos, entre outros elementos.
A responsable da empresa encargada do proxecto (Talentea), Fátima Rodríguez, presentou ante as persoas asistentes o plan do programa, que arrancará como un proxecto piloto con tres fases principais: o análise da situación de partida, a definición e posta en marcha do plan de acción e, por último, a avaliación de resultados.
Todos os comercios do municipio que desexen participar poderán facelo cumprimentando o formulario correspondente e remitíndoo ao correo electrónico informacion@aguarda.es ata o vindeiro 8 de maio. Para máis información, poderán achegarse á Oficina Municipal de Información á Xuventude (OMIX) do Concello da Guarda e/ou consultar a páxina web www.aguarda.es.
A campaña “Comercio innova” contará co financiamento da Deputación de Pontevedra ao abeiro do Plan Concellos 2018.
Martes, 1 de maio de 2018
“Pequenos grandes pintores da vila”: Unha mostra para gozar dos novos talentos da Guarda e Oia
Ata o 14 de maio, de 10:00 a 13:00 horas e de 17:00 a 20:00 horas de luns a venres, e os sábados en horario de mañá, pode visitarse no Centro Cultural da Guarda a exposición “Pequenos grandes pintores da vila”, con traballos realizados por pintoras de entre 7 e 14 anos dos concellos da Guarda e Oia.
A mostra, coordinada pola pintora e profesora Tereixa Martínez, componse de 37 cadros realizados con distintas técnicas, como óleo, acuarela, carbonciño e pastel, entre outros, e temática principalmente paisaxística, elaborados no obradoiro artístico impartido pola pintora na Guarda. Así, Mónica Rodríguez, Sara Rodríguez, Ana María Vicente, Mar González, María Lomba, Andrea Álvarez e Micalea C. Villalón expoñen nesta ocasión e por primeira vez parte das súas creacións, nas que os visitantes poderán contemplar a súa evolución e gozar do seu talento.


document_lang: gl

langs: en en en en en en en gl gl it ps en en gl gl az gl gl en gl gl gl en gl gl en gl es it sv gl gl gl gl gl en en en en es es es pt ca en en gl gl gl gl gl en es gl gl gl en gl gl gl gl gl gl gl gl gl gl gl gl gl en gl gl gl gl gl en gl es gl en gl es gl gl gl gl en es es es es es es es es es es en gl gl en hbs_lat en gl gl gl en gl gl gl gl gl en gl gl gl gl en gl gl gl gl gl gl en gl gl es es es es en gl pt gl gl gl gl gl en gl gl es es en gl gl gl gl es en gl es hbs_lat en gl gl en gl es gl gl gl gl en gl gl gl gl en es es es es es es en gl gl gl gl gl gl gl en gl pt gl gl gl gl en

text:
PANCENTEO 1, O ROSAL, PONTEVEDRA
Martes, 12 de xuño de 2018
Recoñecemento para Jose Antonio Juan Bento
O pasado venres, 8 de xuño, tivo lugar en Baiona a cena que o Comité Técnico de Árbitros da Real Federación Galega de Fútbol celebra cada dous anos.
Nesta ocasión e por unanimidade nas votacións elixiron ao delegado do UD Ribera de Fútbol, Jose Antonio Juan Bento como persoaxe distinguido e quixeron premiar a súa dedicación ao deporte facéndolle entrega dun galardón en agradecemento á súa colaboración cos membros do colectivo arbitral.
O concello do Rosal dá a noraboa a Jose Antonio Juan Bento, Matute, polos logros acadados e pola entrega a esta disciplina.
Curso de hortofruticultura no Rosal
A Deputación Provincial de Pontevedra informa do comezo dun curso de hortofruticultura sustentable no concello do Rosal, totalmente gratuíto, que se realizará do 18 ao 22, e o 25 e 26 de xuño, en horario de mañá
Esta acción ten unha duración de 30 horas, das cales 10 son prácticas. Vai destinada a persoas desempregadas e está encamiñada a formar o alumnado en materia de hortofruticultura, sumando así valor engadido á actividade agroalimentaria e fomentando o emprego neste tipo de agricultura sustentable co medio.
Esta acción están enmarcadas no proxecto “Depoverde”, cofinanciado polo programa “Empleaverde” do Ministerio de Agricultura y Pesca, Alimentación y Medio Ambiente. Este programa é unha iniciativa da Fundación Biodiversidade para o impulso e a mellora do emprego, o emprendemento e o medio ambiente, e está cofinanciado polo Fondo Social Europeo (FSE) no marco do programa operativo “Emprego, Formación e Educación 2014-2020”.
Sábado, 9 de xuño de 2018
A deputada Montse Magallanes supervisa no Rosal as obras do Plan Concellos da Deputación para a restauración de edificios municipais
A deputada de Emprego, Montse Magallanes, visitou, xunto a alcaldesa María del Carmen Alonso, as actuacións postas en marcha no Rosal coas achegas do Plan Concellos da Deputación de Pontevedra para a restauración de cubertas en varios edificios municipais. O goberno de Carmela Silva destinou a estas iniciativas 154.334 euros que serviron para a intervención nas cubertas de varios edificios destinados a escolas unitarias, así como á vivenda do centro médico rural de San Miguel.
Os traballos realizados consistiron en tarefas de demolición dos elementos deteriorados, con especial coidado en identificar e substituír os elementos estruturais ocultos que afectaban á funcionalidade e seguridade estrutural. Ademais tamén se recuperaron as cubertas, coa restauración dos taboleiros dos soportes, retellados e reparación ou substitución de chemineas, entre outras actuacións. As escolas unitarias sobre as que se actuou son en Fornelos, Tabagón, Novás, Couso, Marzán, Pías, San Miguel e Simón do Mazo.
A Deputación de Pontevedra destinou o ano pasado ao Rosal preto de 560.000 euros dentro do Plan Concellos. Neste ano, a institución provincial incrementou a contía nun 74,2%, polo que ten posto a disposición deste municipio preto dun millón de euros.
Máis de 3 millóns de euros da Deputación en investimentos no Concello
No que vai de lexislatura, o goberno provincial destinou ao Rosal case 3,1 millóns de euros entre todas as áreas de goberno. En concreto, dende o servizo de Cooperación destináronse máis de 2,1 millóns de euros, entre as partidas destinadas para o Plan Concellos, así como outras achegas distintas para iluminación de espazos, doazón de material para espazos públicos, sinalizacións de rutas ou adquisición de desfibriladores, entres outras actuacións.
Ademais, a área de Cohesión Social e Xuventude achegou ao Rosal 166.701,64  euros para o cofinanciamento dos servizos sociais comunitarios municipais, as axudas básicas de emerxencia e a teleasistencia domiciliaria. Así mesmo, dentro deste eido houbo achegas para distintos programas, como Depotermal, Depo en Marcha, En Ruta coa Depo ou DepoRuarte.
En canto á área de Deportes, O Rosal leva recibidos 57.469  euros, que comprenden achegas para o deporte federado, para a Copa de Fútbol Deputación de Pontevedra, para subvencións de actividades deportivas e para subvencións a categorías nacionais.
Na área de Igualdade, O Rosal beneficiouse de achegas da Deputación por valor de 2.500 euros para o fomento da igualdade de oportunidades e prevención da violencia de xénero, así como para a formación das mulleres da vila no marco do programa “Conectadas”. Neste eido tamén se impulsou o programa “Cinema e Muller” e as mostras “Sorrisos transformadores” e “Mulleres en Acción. Violencia Zero”. En materia de emprego, O Rosal contou con máis de 45.000 euros a través das distintas edicións do Plan de Práctica Laboral impulsado pola institución provincial.
O Rosal recibiu, nestes tres anos de goberno provincial, máis de 85.026 euros no servizo de Cultura. A través destas achegas, asociacións do municipio puideron  promover actividades culturais ou adquirir instrumentos e vestiario. Así mesmo, houbo axudas para as escolas de música, para actividades de dinamización do galego e para rehabilitación e sinalización do patrimonio histórico e cultural, así como achegas polo Ano Castelao ou o Ano Patrimonio.
Dende Medio Ambiente destináronse ao Rosal preto de 16.000 euros para  o mantemento do campo de fútbol de herba artificial da Mata, así como achegas para as cooperativas agrogandeiras. O Goberno de Carmela Silva achegou tamén máis de 4.500 euros ao concello do Rosal en materia de novas tecnoloxías a través do programa SmartPeme e para actividades de Administración electrónica.
Case 590.000 euros chegaron nestes anos ao concello do Rosal a través da área de Mobilidade. As partidas destináronse para obras en viarios, asistencias técnicas para proxectos, rozas e limpezas de estradas, pintados de viarios, sinalización e actuacións do Plan Móvese.
A doutora Berta Gontán xubílase no Rosal
O pasado xoves, un grupo de persoas usuarias do centro médico de San Miguel  en representación dos pacientes de Berta Gontán, a alcaldesa e a concelleira de Sanidade do Rosal, fixeron un pequeño recoñecemento á doutora Berta Gontán por todo un labor médico no concello durante 31 anos.
Chegada á hora da súa xubilación, tanto os veciños como o concello deséxanlle que desfrute da nova etapa que vivirá a partir de agora.
Por outra banda, desde o concello desmenten rotundamente a nota que circula nestes días acerca do peche do centro médico de San Miguel. En ningún momento a administración manifestouse neste sentido, e concretamente fontes da Consellería de Sanidade comunicaron que o centro non se pechará, do que se informa para a tranquilidade das persoas usuarias.
Debido ao reaxuste de persoal sanitario na época de verán, durante uns días os pacientes serán incluidos na axenda do Centro de Saúde do Rosal.
Venres, 8 de xuño de 2018
Campanamento de inglés no Rosal
A OMIX do concello do Rosal informa que o Campamento de Inglés de verán terá lugar de luns a venres, do 16 ao 27 de xullo, de 9.30 a 13.30 horas, en instalacións municipais. Dirixido a nenos matriculados no 2017/2018 en Educación Primaria, ten un prezo total de 100 euros. As actividades que se ofrecen consisten en manualidades relacionadas coa arte e a ciencia, cociña, pilates, zumba e distintas disciplinas deportivas pendentes de concretar. Poden participar nenos de tódolos concellos, e a inscrición poderase facer enviando un email a informacionxuvenil@concellodorosal.es.
Xoves, 31  de maio de 2018
A flautista rosaleira Ana Mª Fernández Álvarez, gañadora do IV Concurso de Xoves Intérpretes “Antonio Granja”
O certame, que dende as súas primeiras edicións tiña como obxectivo fomentar entre os alumnos da escola de música o estudio, a superación persoal e a competición sa, converteuse xa, dende a edición pasada, nun referente a nivel galego e nesta ocasión tamén internacional, para os xoves talentos musicais, ao estar aberta a categoría de máis idade, a C, a participantes de calquera procedencia.
Así pois, durante a mañá do pasado domingo 27 competiron 15 intérpretes de toda Galicia e tamén de Portugal polos sete postos dispoñibles na fase final que tivo lugar ese mesmo día ás 19:00 horas. Aparte da contía dos premios (500, 300 e 200 euros), a gañadora do concurso terá nun futuro a oportunidade de actuar como solista coa Banda da Agrupación. Finalmente, e tras unha difícil deliberación debido ao alto nivel de tódolos finalistas, o xurado decidiu concedelo primeiro premio a flautista Ana Mª Fernández Álvarez, o segundo premio o tuba Rubén Fernández Álvarez, irmá da gañadora e ambos procedentes da canteira da nosa escola de música, e o terceiro á saxofonista viguesa Andrea González Pérez.
Na xornada do sábado, destinada a alumnado da propia escola de música ou compoñentes da Agrupación Musical do Rosal os gañadores foron na categoría A, Xiana Aldea González e na categoría B, Laura Riveiro Amorín (ambas saxofonistas), onde tamén obtivo unha mención especial David Pereira Pérez (clarinete).
O concurso, do que este ano se celebrou a súa cuarta edición, fai homenaxe a un dos socios fundadores e principais precursores deste colectivo musical do Baixo Miño, que este ano cumpre 32 anos. Para conmemorar este aniversario a banda de música da Agrupación Musical do Rosal, bauxa a batuta do seu director José Javier Bascoy, ofrecerá este vindeiro sábado día 2 de xuño, ás 20:30 horas, no Auditorio do Rosal, un concerto no que interpretarán un programa variado que de seguro gustará o público asistente, con obras de compositores como Luis Serrano, Rossano Galante, Thomas Doss, José Alberto Pina e Arturo Márquez. A apertura de portas do auditorio realizarase 45 minutos antes da hora de comezo do mesmo.
Se pone en marcha la primera escuela de hostelería del Baixo Miño
Dos emprendedoras, Marisol Álvarez y Esther Ruzo, logran poner en marcha, en el Concello del Rosal, su proyecto para la creación de la primera Escuela de Hostelería del Baixo Miño, que contará con espacios para aulas, degustaciones, demostraciones y dos exposiciones permanentes, una de elementos etnográficos  y otra de vinos producidos en la comarca.
Según las promotoras, en la elección para la ubicación del proyecto ha primado la búsqueda de un entorno natural único, como es la senda y los molinos del Río Tamuxe y la concentración de bodegas productoras de la D.O. Rías Baixas en el Rosal.
Pretenden formar a cocineros profesionales para que utilicen en sus recetas productos producidos en la propia comarca, poniendo en valor la alta calidad que tienen las legumbres, las frutas, la carne, el vino o el pescado que se produce en el Baixo Miño, reivindicando al mismo tiempo la cocina tradicional.
En la futura Escuela se impartirán más de 20 especialidades formativas, entre las que se encuentran, además de cocinero, repostero, catering, servicios de bar, cafetería, restaurante o sumiller, el perfeccionamiento de idiomas, especialmente para los colectivos vinculados al turismo.
A corto plazo también se pretende la puesta en marcha del primer Master de cocina galaico-portuguesa, para lo que ya se está negociando con una Universidad privada que se haga cargo de la dirección, supervisión y expedición de la titulación correspondiente y para lo que se pretende solicitar el apoyo de las Eurocidades de Tui y Tomiño y de los respectivos municipios fronterizos.
Al mismo tiempo, pretenden convertir sus instalaciones en un punto de degustación de productos típicos, donde el residente o el visitante, pueda contemplar el elenco de los sabores más importantes que ofrece la comarca.
Finalmente, tratarán de integrar la Escuela, con sus exposiciones permanentes, en la actual Ruta de Pescadores del Río Tamuxe (PR-G112), prolongando el sendero actual desde el Molino das Aceñas hasta el Molino do Rolete.
Las obras de rehabilitación y ampliación, que cuentan con la licencia municipal y el permiso de la Confederación Hidrográfica, se iniciaron esta semana y, según está previsto, finalizarán en el mes de octubre.
Las promotoras destacan la total colaboración que están encontrando por parte del  ayuntamiento de O Rosal y de su alcaldesa, para que el proyecto se convierta pronto en realidad, y también por parte del Grupo de Desarrollo Rural (GDR 14), con sede en Mos, cuya asociación preside la alcadesa de Tomiño, a través del que se ha conseguido parte de la financiación, que puede alcanzar hasta los 200.000 euros.
Mércores, 30 de maio de 2018
Novo mural no Rosal na estrada de Pías-Cumieira
A aposta do concello por poñer en valor diferentes espazos do municipio, se amplía nesta ocasión a Pías-Cumieira, concretamente baixo a ponte do Vial no seu trancurso pola Estrada da Devesa, en Pías, que xa loce unha nova apariencia despois do mural realizado por DoctorToy en colaboración con AnaUnga.
A Fonte do Ouro, datada de 1901,  e que aínda dá servizo aos vecinos da zona, é o último dos murais que locen nos espazos públicos desta vila, e que xa forma parte do conxunto formado pola Rotonda da Feira, Pías, Parque do Calvario e Valdemiñotos, coa colaboración de ACOR, e O Picón, e grazas tamén á comunidade de veciños deste barrio.
O proxecto de recuperación dos espazos máis representativos do Rosal continúa con máis iniciativas que en breve se van a mostrar.
Sábado, 26 de maio de 2018
A Agrupación Musical do Rosal celebra esta fin de semana o Concurso de Xoves Intérpretes “Antonio Granja”
Entre o sábado e o domingo terá lugar no Auditorio do Rosal a cuarta edición do Concurso de Xoves Intérpretes “Antonio Granja”, organizado pola Agrupación Musical do Rosal e que naceu coa intención de ofrecer un estímulo máis no estudo dos rapaces da escola de música da Agrupación.
O concurso consta de tres categorías, dúas delas destinadas a alumnado da propia escola de música, mentres que na categoría C participarán intérpretes de toda Galicia e tamén chegados de Portugal. En total nesta edición participarán 35 músicos novos.
Os compoñentes da Agrupación Musical do Rosal, de 10 a 12 anos, participarán na categoría A, que actuarán hoxe, desde as 17.30 horas; os de 13 a 16 anos inscríbense na categoría B, e interpretarán as respectivas pezas a partir das 19 horas, e a terceira categoría, a C, aberta aos intérpretes de 17 a 23 anos de calquera procedencia, celebrarase mañá, domingo, e contará con dúas fases: unha eliminatoria, a partir das 11:00 horas, e a fase final, ás 19:00 horas, onde sete finalistas competirán polos tres premios de 500, 300 e 200 euros, e ademais o gañador terá a oportunidade de actuar como solista coa Banda da Agrupación nun concerto posterior. O concurso trata desta maneira de ser un estímulo a xoves estudantes de música de calquera procedencia, e ten como obxectivo converterse nun referente a nivel galego.
Martes, 15 de maio de 2018
Visita do xerente do Consorcio de Igualdade e Benestar ao Rosal
O pasado venres, 11 de maio, visitou O Rosal, Perfecto Rodríguez Muíños, xerente do Consorcio Galego de Servizos de Igualdade e Benestar, para coñecer as demandas do colectivo da Escola Infantil Galiña Azul, xa que esta escola infantil é unha das que máis solicitudes de matrícula ten. En concreto, para o vindeiro curso 2018/2019 quedaron en lista de agarda, 60 nenos, do Rosal e a comarca.
Á marxe desta cuestión, tamén se estableceron canles de comunicación para varias reparacións e melloras nas instalacións do centro.
A Agrupación Musical do Rosal organiza distintas actividades co gallo do Día das Letras Galegas na Praza do Calvario
Co gallo do Día das Letras Galegas a Agrupación Musical do Rosal organiza diferentes actos na Praza do Calvario do Rosal, que no caso de chuvia, estará cuberta cunha carpa.
O día 16 haberá verbena coa participación dos grupos "Coro Fuscalheiro", "QuédeQué" e a actuación de "A Banda da Balbina". Os concertos comezarán ás 22:30 horas e dende ás 21:00 horas poderase degustar Porco ó Espeto a prezos populares, contando tamén con cantina.
O 17, Día das Letras Galegas, haberá actuacións e actividades durante todo o día, para tódolos gustos e tódalas idades. Terán protagonismo os rapaces e alumnado da escola de música da Agrupación, mediante actuacións da Banda Infantil, Coro Infantil, Grupo de Clarinetes Kla-son, música tradicional con Orballo e As nove Alí. Pola tarde estará o grupo "Bemolecontos" que farán disfrutar os nenos coas súas aventuras polo mundo dos libros.
Aparte da compoñente literaria e musical, tamén se intenta fomentar a convivencia entre tódolos membros da Agrupación, grandes e pequenos. Música, contacontos, venda de libros, obradoiros e postos de comida e postres caseiros a prezos populares, co fin de recadar fondos para as actividades que realiza a banda de música durante o ano na escola de música e no colectivo.Tamén contarase nesta edición coa colaboración da asociación de comerciantes ACOR, participando varios establecementos na colocación de postos de venda.
A Agrupación Musical do Rosal vén organizando esta actividade, en colaboración co Concello do Rosal, dende o ano 2006.
Sábado, 12 de maio de 2018
El CPI Suárez Marquier, de O Rosal, contará con comedor escolar en el curso académico 2019/2020
Después de la reunión mantenida entre el jefe territorial de Educación, César Pérez Ares, la alcaldesa de O Rosal, Mª Carmen Alonso Alonso, y el inspector de la zona, Carlos Acuña, en el Edificio Administrativo de Vigo, puede adelantarse que en el próximo curso académico 2019/2020, el CPI Suárez Marquier, de O Rosal, contará con servicio de comedor y aula matinal.
En el recinto escolar no existen instalaciones que puedan albergar un comedor, por lo que se propone coómo mejor opción emplear la nave taller colindante, propiedad del ayuntamiento, para llevar a cabo esta iniciativa. Para tal fin es preciso adecuar el edificio a la normativa vigente en materia de comedores escolares, por lo que el ayuntamiento de O Rosal asumirá el proyecto de mejora, las obras y los materiales precisos, y la Consellería se comprometió a firmar un convenio en el que se recojan sus competencias.
El aula matinal es otro de los proyectos que se llevarán a cabo en estas instalaciones. Las aulas matinales o aulas madrugadoras, son espacios en los que las familias pueden dejar a sus hijos antes del inicio del horario escolar.
Estas iniciativas surgen después de varios años persiguiendo este proyecto. Tanto la ANPA, el centro educativo, como el propio ayuntamiento en su compromiso por facilitar a las familias rosaleiras la posibilidad de conciliar su vida familiar, laboral y personal, por fin alcanzó la autorización de la administración para poder llevar a cabo este proyecto.
Xoves, 10 de maio de 2018
Visita de Nava Castro ao Rosal
A directora de Turismo de Galicia, Nava Castro, visitou O Rosal para ver os avances dos últimos traballos levados a cabo nos Muíños do Folón e do Picón, un dos preto de 700 Bens de Interese Cultural (BIC) que están catalogados no conxunto da Comunidade galega e onde se vén de mellorar a experiencia dos visitantes que se achegan a coñecer este recurso turístico.
Ao abeiro da colaboración de Turismo de Galicia co concello do Rosal, o goberno galego investiu na posta en valor turística desta área xa máis de 250.000€ que posibilitaron a creación dunha área de recepción, aparcadoiro e bancadas ao aire libre para facilitar o traballo dos guías turísticos. Os últimos avances inclúen a construción dun quiosco na zona de recepción para dotar de maior comodidade a visita e tamén se colaborou para poder sinalizar o acceso por estrada a este BIC.
Coa súa presenza, Nava Castro puxo en valor o papel que a actividade turística está a ter á hora de conservar e manter os BICs en Galicia, dos que máis de 300 están nesta provincia pontevedresa. "Os Muíños do Folón e do Picón son un recurso cun potencial turístico innegable como demostra que sexa considerado como un complexo histórico, etnográfico e único en Europa", explicou Nava Castro.
Neste sentido, referiuse ao turismo cultural como un dos segmentos turísticos cun maior potencial de crecemento, só superado pola paisaxe e a gastronomía. Recursos como os BICs permiten afondar no seu impulso á vez que favorecen economicamente as zonas nas que se sitúa, especialmente no rural, converténdose en elementos clave para desestacionalizar e atraer visitantes que xeren sustentabilidade económica e ambiental.
Con esta iniciativa o Goberno galego dá resposta ao seu compromiso, incluído na Estratexia do turismo de Galicia 2020, por facer da Comunidade un destino de calidade, sustentable, responsable, diversificado e accesible, posibilitando que os concellos de toda a xeografía galega poidan recuperar os seus mellores recursos diferenciadores.
Xoves, 3 de maio de 2018
Excursión a Cambados organizada organizada por Mulleres en Igualdade do Rosal
La Asociación de Mulleres en Igualdade, de O Rosal, organiza el 19 de mayo una excursión a Cambados, a cargo del programa “en Ruta coa Depo”, para cuya participación las personas interesadas se inscribirán, antes del 8 de mayo, llamando al número 689 1542 720.
El precio, 12 euros, incluye la comida, y el itinerario recorrerá el Museo Etnográfico e do Viño, las ruinas de Santa Mariña Dozo, el conjunto histórico de Cambados, la visita a la bodega del pazo de Fefiñáns, con degustación, y el Museo Muíño de Mareas da Seca.
Sábado, 28 de abril de 2018
Protección Civil do Rosal recibe o material necesario para o seu labor
Recentemente púxose en funcionamento o novo servizo de Protección Civil no Rosal, que vén de recibir o material necesario para poder participar nas diferentes actuacións nas que son solicitados.
Desde o concello, agraceden a colaboración de todas as persoas voluntarias, xa que sen o seu esforzo e dispoñibilidade non se podería ofertar este servizo.
Os voluntarios de Protección Civil son: Lucía, Walter Adrián, Facundo Adrián, Manuel Prudencio, Jaime, Adrián e Rafael. Aos que hai que engadir Luis, Alberto, José Manuel e Serafín que ainda que están pendentes do curso reglamentario esixido, son case parte do grupo.
Venres, 27 de abril de 2018
Cursos de Reposteria no Rosal
O Concello do Rosal vén de rematar dous cursos de repostería nos que participaron 30 persoas, que realizaron bizcoitos lixeiros e pesados para montaxe de tartas, pastas e galletas, salsas e recheos, chocolates e bombóns, coulants e brownie, semifríos e babaroises, entre outras elaboracións.
As persoas interesadas en facer este ou outro curso de cociña poden anotarse no concello para vindeiras edicións.
Mércores, 11 de abril de 2018
A Agrupación Musical do Rosal convoca o concurso musical Antonio Granja
O concurso de Xoves Intérpretes “Antonio Granja”, convocado pola Agrupación Musical do Rosal, que xa ten aberto o prazo de inscrición ata o próximo 27 de abril, naceu coa intención de ser un estímulo máis no estudio dos alumnos da escola de música da Agrupación Musical do Rosal. O concurso leva o nome de “Antonio Granja” en agradecemento a este socio fundador, pola súa inestimable dedicación á Agrupación Musical do Rosal dende a súa creación.
A cuarta edición terá lugar o 26 e 27 de maio no Auditorio do Rosal, e unha vez máis conta cunha categoría aberta a xoves participantes, de entre 17 e 23 anos, de calquera procedencia, que optarán a premios de 500, 300 e 200 euros, e como aliciente especial o gañador gozará da oportunidade de actuar como solista coa Agrupación Musical do Rosal nun concerto posterior.
Para este colectivo musical, esta convocatopria supón un gran esforzo organizativo e económico, que conta cos apoios do Concello do Rosal, a Fundación O Rosal e a Comunidade de Montes de Santa Mariña, aparte de empresas e comerciantes da contorna.
Venres, 6 de abril de 2018
O BNG do Rosal consegue que o Concello se comprometa a buscar nas dependencias municipais varios elementos do patrimonio
No pleno do mes de marzo o grupo municipal do BNG presentou unha moción na  que se achegaban datos sobre varios elementos do patrimonio rosaleiro desaparecidos desde hai xa anos e que, segundo a testemuña de varios veciños, foran retirados da súa localización por operarios municipais para proceder á súa restauración sen que volvera a saberse deles. Trátase concretamente das cruces de Parada (Novás) e da cruz do Couso.
A portavoz municipal do BNG, Ánxela Fernández Callís, defendeu a moción conseguindo o compromiso da alcaldesa de buscar e volver a colocar as citadas cruces, se ben dixo descoñecer o feito de que a cruz do Couso tivera desaparecido.
La Guardia Civil investiga a un vecino de O Rosal por destruir un yacimiento arqueológico
El Servicio de Protección de la Naturaleza (Seprona) de la Guardia Civil investiga a un vecino de O Rosal como presunto autor de un delito contra el patrimonio histórico, por la supuesta destrucción de un yacimiento arqueológico conocido con el nombre de Mina de As Medas, en el municipio de O Rosal.
Las investigaciones se iniciaron a raíz de una denuncia presentada ante la Guardia Civil en la que se ponía en conocimiento el movimiento de tierras que se estaba produciendo en el enclave de una antigua mina aurífera situada en el lugar del mismo nombre.
La patrulla del Seprona de Tui pudo comprobar que, en efecto, se estaban realizando trabajos de excavación en la zona donde se encontraba la mina, para retirar la tierra y utilizarla de relleno en las obras de la carretera PO-353 que discurre por el mismo municipio.
Una vez constatado que el yacimiento afectado se encuentra inventariado como Ben de Interese Cultural en el Servicio del Patrimonio Histórico de la Xunta de Galicia y que, además, la excavación carecía de la preceptiva licencia de obra urbanística de obra menor para movimiento de tierras, se le notificó a su responsable la condición de investigado como presunto autor de un delito contra el patrimonio histórico.
Las diligencias instruidas por el Seprona se entregaron en el Juzgado de Instrucción de Guardia de Tui.
Mércores, 4 de abril de 2018
Feira da Camelia do Rosal
Este ano na Feira da Camelia do Rosal exporanse ata 400 variedades de camelias. con venda de productos derivados: perfumes, xabóns e aceites, todos artesanais. Tamén contarase con exhibicións, presentación de produtos, obradoiro de mosaico, e outras actividades,  que farán desta fin de semana unha cita obrigada ao Salón de Exposicións da Praza do Calvario.
7 de abril sábado apertura e presentación ás 13.00h e pola tarde de 16.00 a 20.00h
8 de abril domingo de 10.00-13.00 e  pola tarde de 16.00-20.00 h
Obradoiro de mosaicos: domingo pola mañá, previa inscrición no concello.
Martes, 3 de abril de 2018
Raquel Queizás acudiu á Biblioteca do Rosal
Onte, co gallo do Día Internacional do Libro Infantil e Xuvenil, Raquel Queizás estivo na Biblioteca Municipal do Rosal para contar o conto “A viaxe de Nano, contos para bebés” aos pequenos da Escola Infantil Galiña Azul do Rosal.
Preto de 40 nenos, con idades entre 1 e 3 anos, desfrutaron do conto en compañía do profesorado e dos pais e avós que se divirtiron durante a hora que durou o espectáculo.
Raquel Queizás é unha das mellores contacontos de Galicia. Ela mesma di que a súa paixón pola narración oral, pola lingua, pola lectura e polo teatro nace das historias que escoitaba aos seus avós.
Esta contacontos estivo en dúas ocasións en apenas 15 días no Rosal. Na Sinfonía das Fábulas no Auditorio Municipal, o pasado 18 de marzo, e onte mesmo no Día Internacional do Libro Infantil e Xuvenil.